
Referat fra styremøte i Kulturalliansen 16. april 2020



Tidspunkt:	Torsdag 16. april 2020, kl 14:00
Sted:		Digitalt (Whereby)
Til stede:  	Karl Ole Midtbø, Kjærsti Gangsø, Kjetil Aamann, Liv Annette Nygjerdet
Frafall:		Åsmund Mæhle, Tone Østerdal, Kai Roger Vatne



Agenda 

Sak 24/2020	Godkjenning av innkalling og saksliste
Sak 25/2020	Godkjenning av protokoll fra møtet 26. mars
Sak 26/2020	Årsmøtet 28. april og årskonferansen i september
Sak 27/2020	Rydding i tippemidler som går til kulturformål
Sak 28/2020	Kulturalliansens rolle i koronakrisen
Sak 29/2020	Dato for styremøter




Saksframlegg

Sak 24/2020	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 25/2020	Godkjenning av protokoll fra møtet 26. mars
Forslag til protokoll var utsendt og lagt i Google Disk før møtet.

Vedtak: Protokoll fra møtet 26.03.20 godkjennes.


Sak 26/2020	Årsmøtet 28. april og årskonferansen i september
Styret snakket om årsmøtet som gjennomføres digitalt 28. april. Det er 12+ organisasjoner som er påmeldte og det meste av sakspapirer er utsendt. Styret snakket også om årskonferansen som utsettes til september, og som man håper kan arrangeres fysisk.

Vedtak: Styret setter ny dato for årskonferansen til 9. september, med forbehold om endringer i lys av nye bestemmelser fra myndighetene.
Styret ber styreleder Åsmund om å foreslå fordeling av sakene til årsmøtet innad i styret, over e-post. Styret foreslår også Hege Fossum fra Kristelig studieforbund som ordstyrer på årsmøtet, Kaja spør henne.


Sak 27/2020	Rydding i tippemidler som går til kulturformål
Norsk musikkråd ønsker ikke å ta denne debatten enda, og det ble dermed bestemt at det er kulturlokaler som står på agendaen på vår felles debatt på Arendalsuka. Styret tok en dialog om muligheten for å arrangere en separat debatt om rydding i tippemidlene ved en annen anledning - med eller uten Norsk musikkråd. 

Vedtak: Styret enes om at dette ikke er en prioritet i disse dager, men at det er en tematikk som bør holdes varm. Temaet kan potensielt tas opp på årskonferansen 9. september, men ikke før.




Sak 28/2020	Kulturalliansens rolle i koronakrisen
Utbruddet av koronaviruset har ført til krevende tider for mange organisasjoner i det frivillige kulturlivet. Styret snakket om tiltak vi gjør og kan gjøre for medlemmene våre, samt de nye bestemmelsene til myndighetene. Blant annet:
· Spørreundersøkelsen som gikk ut til medlemmene om behov for skadedempende tiltak. Kaja jobber med en enkel rapport, men mangler fremdeles tall fra flere av medlemsorganisasjonene.
· Kompensasjonsordningen til Regjeringen er ikke dekkende for hele det frivillige kulturlivet, og det er mange organisasjoner som ikke får dekket sine tap. 
· Hvem søker, hvem faller utenfor eller nås ikke? Hvordan fordeles midlene i de ulike støtteordningene?
· Kulturalliansen har vært viktig for kulturfrivilligheten i koronakrisen, og har en essensiell rolle som samlende aktør.

Vedtak: Kulturalliansen fortsetter å samsnakke med kulturfrivilligheten, og å løfte våre medlemmer etterhvert som vi vet mer om hvordan støttemidlene fordeles og hvem de treffer. Styret enes om å følge med på utviklingen og agere deretter, samt fortsette å bidra til fokus på kulturfrivilligheten i samfunnsdebatten. Kaja og Åsmund følger opp.
Kaja purrer en siste gang på medlemsorganisasjonene som ikke har svart på undersøkelsen.




Sak 29/2020	Dato for styremøter
Vedtak: Neste styremøte blir samme dag som det digitale årsmøtet - 28. april kl 09:00.

